او گئجه، آی آلتی، سئودیییمیز گؤلده، قاییق ایچینده، آیا باخیب دئدین: سنه سؤز وئریرم، یاشامیمین سون نفسینی وئرنه دك بو سئوگی ایلقاری پوزولمایاجاق! آی دا تانیق اولسون!
باشلادین كوره میه، گؤلون ایچینده كی آی پؤزولدو.
گونلر، گئجه لر، آی لار كئچدی. بیر گئجه، همان دوروشدا، قاییق ایچینده، گؤزلریمه باخیب دئدین: من آنامین سؤزوندن چیخمارام. بیلیرم قوتالاجاقسان!
اؤتوز ایل كئچیب. ایندی هر گئجه، همان دوروشدا، قاییق ایچینده، سن سیز، تانیقیمیزا باخیرام.
آیی تانیق توتورام، سئوگی ایلقارین سن پوزساندا، من پوزمادیم. قادینلیقیما باخما، كیشی كیمی سؤزومون اوستونده قالدیم!
مریم علی زاده
۹۱/۷/۱۹
azb_Arab azb_Arab azb_Arab azb_Arab azb_Arab pes_Arab unk